
Martfű Város Jegyzőjétől
Indokolás
Martfű Város Önkormányzata Képviselő-testületének a gyermekvédelmi és szociális ellátásokról szóló  2/2012. (II. 10.) önkormányzati szociális rendeletének  módosításáról.

Tisztelt Képviselő Testület!
A Jász-Nagykun-Szolnok Megyei Kormányhivatal Törvényességi Ellenőrzési és Felügyeleti Főosztálya a Magyarország helyi önkormányzatokról szóló 2011. évi CLXXXIX. Törvény 132. §-ban foglalt törvényességi felügyeleti jogkörében megvizsgálta a 
gyermekvédelmi és szociális ellátásokról szóló rendeletünket.

A vizsgálat eredménye alapján szükségessé vált a rendelet kiegészítése, illetve módosítása az alábbiak szerint:

A rendelet 12. § (1) bekezdését ki kell egészíteni az adósság mértékével és a kikapcsolásra vonatkozó feltétellel. / a vastagított szövegrész tartalmazza a módosítást ill. kiegészítést /
12. § (1) A lakhatás segítése érdekében adósságkezelési szolgáltatásban részesül az a család vagy személy, aki Martfű városban lévő az e rendelet mellékletében rögzített minimális lakásnagyságot meg nem haladó lakásban lakik és 

a) akinek

aa) adóssága meghaladja az ötvenezer forintot és akinek  a (3) bekezdésben meghatározott adósságok valamelyikénél fennálló tartozás legalább hat havi, vagy

ab) a közüzemi díjtartozása miatt a szolgáltatást kikapcsolták.

A 12. § (3) bekezdését az alábbiak szerint kell módosítani:

12. § (3) Az adósságkezelési szolgáltatás szempontjából adósságnak minősül:

          a) a lakhatási költségek körébe tartozó közüzemi díjtartozás ( vezetékes gáz-, áram-,
             víz- és csatornahasználati, valamint szemétszállítási díjtartozás )

           b) közösköltség-hátralék,

           c) a lakbérhátralék,
           d) a hitelintézettel kötött lakáscélú kölcsönszerződésből, illetve abból átváltott 

           szabad felhasználású kölcsönszerződésből fennálló hátralék. 

A rendelet 29. §-a mely a méltányossági közgyógyellátásra való jogosultság feltételeit szabályozza az alábbiak szerint szükséges módosítani : 

29. §

Közgyógyellátásra való jogosultság méltányosságból / Szt. 50. § (3) bekezdés/ annak a szociálisan rászorult személynek állapítható meg, akinek

(1)

     a) családjában az egy főre jutó havi jövedelem nem haladja meg az öregségi nyugdíj
        mindenkori legkisebb összegének 150%-át, egyedül élő estén a 200%-át és

     b) a havi rendszeres gyógyító ellátás költsége az öregségi nyugdíj mindenkori legkisebb
       összegének a 20%-át  meghaladja.
Helyi rendeletünk 33. §-ában az ellátások köréből kikerül az időskorúak járadéka, mivel annak megállapítása a  jegyző hatáskörébe került át. 

A 33. § szövegét az alábbiak szerint kell módosítani:

Az aktív korúak ellátását, az ápolási díjat a kérelem benyújtásának napjától kell naptári napokban forintra felkerekítve megállapítani.

Tisztelt Képviselő-testület !

Kérem a rendelet  módosításának  megtárgyalását és elfogadását. 
M a r t f ű, 2012.  május 24.









   Szász Éva









     aljegyző
MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

……./2012. ( …...)

ÖNKORMÁNYZATI RENDELETE

a gyermekvédelmi és szociális ellátásokról szóló 2/2012.(II.10.) önkormányzati rendelet módosításáról.

Martfű Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 35. §. (2) bekezdése alapján a gyermekvédelmi és szociális ellátásokról szóló 2/2012.(II.10.) önkormányzati rendeletét az alábbiak szerint módosítja:

1. §.

A rendelet 12. § (1) bekezdése az alábbi alpontokkal kerül kiegészítésre:

(1) A lakhatás segítése érdekében adósságkezelési szolgáltatásban részesül az a család vagy személy, aki Martfű városban lévő az e rendelet mellékletében rögzített minimális lakásnagyságot meg nem haladó lakásban lakik és 
a) akinek

aa) adóssága meghaladja az ötvenezer forintot és akinek  a (3) bekezdésben meghatározott adósságok valamelyikénél fennálló tartozás legalább hat havi, vagy

ab) a közüzemi díjtartozása miatt a szolgáltatást kikapcsolták.
2. §.

A rendelet 12. § (3) bekezdése a következők szerint módosul: 

(3) Az adósságkezelési szolgáltatás szempontjából adósságnak minősül:

           a) a lakhatási költségek körébe tartozó közüzemi díjtartozás ( vezetékes gáz-, áram-,

             víz- és csatornahasználati, valamint szemétszállítási díjtartozás )

           b) közösköltség-hátralék,

           c) a lakbérhátralék

           d) a hitelintézettel kötött lakáscélú kölcsönszerződésből, illetve abból átváltott 

           szabad felhasználású kölcsönszerződésből fennálló hátralék. 

3. §
A rendelet 29. §-a helyébe a következő rendelkezés lép:

Közgyógyellátásra való jogosultság méltányosságból / Szt. 50. § (3) bekezdés/ annak a szociálisan rászorult személynek állapítható meg, akinek

(1)

     a) családjában az egy főre jutó havi jövedelem nem haldaja meg az öregségi nyugdíj

        mindenkori legkisebb összegének 150%-át, egyedül élő estén a 200%-át és

     b) a havi rendszeres gyógyító ellátás költsége az öregségi nyugdíj mindenkori legkisebb

       összegének a 25%-át nem haladja meg.
4. §
A rendelet 33. §-a az alábbiak szerint változik:

Az aktív korúak ellátást, az ápolási díjat a kérelem benyújtásának napjától kell naptári napokban forintra felkerekítve megállapítani.

5. §
ez a rendelet kihirdetését követő napon lép hatályba és a hatályba lépését követő napon hatályát veszti.

M a r t f ű, 2012. május 24.

               Dr. Kiss Edit                                                 Szász Éva

         Polgármester                                                               aljegyző
